Danijel Premerl

Danijel Premerl (Krapina, 23. januar 1904 — Zagreb, 1. oktobar 1975) je bio jugoslovenski fudbalski reprezentativac.

Najbolji jugoslovenski centarhalf klasičnog tipa između dva svetska rata. Kao svestrano dobar fudbaler, zbog stalnog trčanja, velike pokretljivosti i izuzetne izdržljivosti, dobio je nadimak "Nurmi".

Karijeru je počeo u omladinskoj školi HAŠK-a 1919. kod poznatog čehoslovačkog trenera Františeka Koželuha. Za HAŠK je nastupao sve do 1927. kada je prešao u Konkordiju. U dresu novog kluba je 1930. osvojio titulu prvaka države. U zagrebačku Viktoriju je prešao 1932, odakle je potom 1934. otišao u Građanski. Time je ostao jedini igrač koji je branio boje sva četiri vodeća zagrebačka kluba iz perioda pred Drugog svetskog rata.

Između 1924. i 1935. odigrao je za reprezentaciju Zagreba prema zvaničnoj statistici 22 utakmice. Dvaputa je igrao za B reprezentaciju, a dres reprezentacije Jugoslavije oblačio je 29 puta i postigao jedan gol. Debitovao je 28. oktobra 1925. godine u susretu sa Čehoslovačkom (0:7) u Pragu, a poslednju utakmicu odigrao je 30. juna 1932. protiv Bugarske (2:3) u Beogradu. Svoj jedini gol u dresu reprezentacije postigao je protiv Rumunije (2:1) u Beogradu 4. maja 1930. Bio je i član reprezentacije koja je učestvovala na na olimpijskom turniru 1928. u Amsterdamu.

Kao bankarski činovni aktivno se bavio i trenerskim poslom i podučavao mlade fudbalere zagrbačkih klubova ZŠK Viktorija, ZŠK Makabi, ŠK Ferarija, zatim je bio trener Tekstilca, Drave iz Ptuja, Dinama iz Vinkovaca i Zvećeva iz Slavonske Požege.

Klubovi
1921—1927-HAŠK 1927—1932- Konkordija 1932—1934- Viktorija 1934—1939- Građanski

Zanimljivosti

 * Bio je jedan od pozvanih na SP 1930 ali zbog bojkota Hrvatske njegov tadašnji klub Konkordija ga nije pustila